Základné údaje pre poskytnutie cenovej ponuky

Verejný obstarávateľ - Kancelária verejného ochrancu práv, Nevädzová 5, Bratislava, IČO 36064041, rozpočtová organizácia - sa na Vás obracia v súvislosti s obstarávaním zákazky 

„Zabezpečenie činností technika BOZP, požiarnej ochrany a civilnej ochrany“ 

so žiadosťou o zaslanie cenovej ponuky s nižšie uvedenou špecifikáciou a podľa nižšie uvedených požiadaviek.
1.	Opis predmetu zákazky 
P.č.	Predmet zákazky	Technická špecifikácia – minimálne požiadavky na vlastnosti  predmetu zákazky	
1.	Zabezpečenie činností technika pre
•	bezpečnosť a ochranu zdravia pri práci,
•	požiarnu ochranu,
•	civilnú ochranu.	1.	všetky činnosti, ktoré je podľa príslušných platných všeobecne záväzných predpisov a slovenských technických  noriem  organizácia povinná realizovať  v oblasti bezpečnosti práce (vrátane školení vodičov referentských vozidiel), požiarnej ochrany a civilnej ochrany,
2.	základný balík dokumentácie BOZP, požiarnej a civilnej ochrany a jeho aktualizácia,
3.	organizácia má 30-50 zamestnancov,
4.	organizácia sídli v prenajatých kancelárskych priestoroch bežného typu,  revízie hasiacich zariadení zabezpečuje prenajímateľ,
5.	činnosti sa zabezpečujú  priebežne, minimálne raz za tri mesiace sa vykonáva zápis do  príslušnej evidencie verejného obstarávateľa,
6.	na výzvu verejného obstarávateľa vykonávateľ reaguje bezodkladne tak, aby boli splnené zákonné lehoty,  v prípade nevyhnutnej potreby osobnej prítomnosti zamestnanca vykonávateľa sa požaduje, aby tento bol k dispozícii do 3 hodín od prijatia výzvy vykonávateľom.	

2.	Predpokladaná hodnota zákazky  
do 4500 eur bez DPH počas trvania zmluvy o dodaní služby, zmluva sa uzatvára  na dobu určitú na 24 mesiacov od 1.5.2014 do 30.4.2016
3.	Podmienky účasti
Cenovú ponuku je potrebné predložiť v samostatnom dokumente s uvedením identifikačných údajov uchádzača, dátumom spracovania ponuky, ktorého súčasťou je aj tabuľka v štruktúre uvedenej nižšie v tomto odseku. Ponuka musí byť predložená v lehote stanovenej v ods. 4 a spôsobom uvedeným v ods. 5. 
 eur
P.č.	Predmet zákazky	Cena za 1 mesiac 
bez DPH	Cena počas trvania zmluvy (24 mesiacov) bez DPH	Cena počas trvania zmluvy (24 mesiacov) vrátane  DPH	
1.	Zabezpečenie činností technika BOZP				
2.	Zabezpečenie činností technika požiarnej ochrany				
3.	Zabezpečenie činností technika civilnej ochrany				
Spolu				
	
V návrhu cenovej ponuky uveďte ďalšie údaje, ktoré považujete za potrebné. 
4.	Lehota na predloženie cenovej ponuky  
Cenové ponuky je potrebné predložiť najneskôr do 31.3.2014.  
Na základe žiadosti uchádzača realizovanej najneskôr do 14.3.2014, 12.00 hod.  prostredníctvom telefonického  alebo mailového kontaktu (02/48287201, pecova@vop.gov.sk) je možné dohodnúť obhliadku priestorov. 
Osoba zodpovedná  za obstaranie zákazky  je v nevyhnutnom prípade k dispozícii prostredníctvom vyššie uvedeného kontaktu v dňoch 12.3.-14.3.2014 a 24.3-31.3.2014.

5.	Spôsob predloženia cenovej ponuky
•	elektronickou poštou na adresu  pecova@vop.gov.sk
•	poštou
•	osobne do podateľne Kancelárie verejného ochrancu práv
6.	Spôsob určenia ceny
Cenu predmetu zákazky uchádzač uvedie prostredníctvom tabuľky uvedenej v ods. 5 na základe vlastných výpočtov, pričom cena musí zahŕňať všetky náklady uchádzača.
Ak záujemca nie je platiteľom DPH, uvedie túto skutočnosť v cenovej ponuke prostredníctvom tabuľky uvedenej v ods. 5.
7.	Zmluva
Verejný obstarávateľ uzatvorí zmluvu s úspešným uchádzačom, ktorý v stanovenej lehote  predložil najvýhodnejšiu ponuku s ohľadom na cenu a kvalitu predmetu zákazky a podľa potrieb verejného obstarávateľa a ktorý v lehote určenej verejným obstarávateľom predloží všetky oprávnenia potrebné na výkon predmetu zákazky. 
Verejný obstarávateľ si vyhradzuje právo neuzatvoriť zmluvu so žiadnym z uchádzačov v prípade, že ponúkaná cena prekročí výšku finančných prostriedkov určených pre predmet zákazky.  
8.	Obchodné podmienky 
a)	zmluva o dodaní služby podľa Obchodného zákonníka,
b)	pravidelná mesačná fakturácia najneskôr do 10 pracovných dní od ukončenia kalendárneho mesiaca, 
c)	faktúry zasielať na adresu: Kancelária verejného ochrancu práv, Nevädzová 5, Bratislava, 
d)	záruka a uplatňovanie reklamácií – podľa zmluvy a platných právnych noriem, 
e)	splatnosť faktúry, ktorá musí spĺňať náležitosti daňového dokladu, je najmenej 30 dní od jej doručenia verejnému obstarávateľovi. 

V Bratislave 12.3.2014